ดัชนีเซี่ยงไฮ้คอมโพสิตอ่อนตัวลง เหตุวิตก PMI ชะลอตัว
ดัชนีเซี่ยงไฮ้คอมโพสิตอ่อนตัวลง เหตุวิตก PMI ชะลอตัว
2 พ.ย. 2558

ผู้สื่อข่าวรายงานว่า ดัชนีเซี่ยงไฮ้คอมโพสิตตลาดหุ้นจีนอ่อนตัวลง ภายหลังจากที่จีนได้เปิดเผยข้อมูลดัชนีผู้จัดการฝ่ายจัดซื้อที่ปรับตัวลงอย่างต่อเนื่องเป็นเดือนที่ 3 และยังทำให้หุ้นกลุ่มผู้ผลิตสินค้าโภคภัณฑ์ปรับตัวลงตามไปด้วย โดยสำนักข่าวซินหัวรายงานว่า ดัชนีเซี่ยงไฮ้คอมโพสิตอ่อนตัว 0.5% แตะ 3,364.91
ทั้งนี้ ดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งมาร์กิตจัดทำร่วมกับไฉซิน เพิ่มขึ้นแตะ 48.3 ในเดือนต.ค. จาก 47.2 ในเดือนก.ย. โดยตัวเลขที่ต่ำกว่า 50 แสดงให้เห็นถึงภาวะหดตัว แต่หากดัชนีสูงกว่า 50 จะบ่งชี้ว่ากิจกรรมภาคการผลิตของจีนมีการขยายตัวจากเดือนก่อนหน้า
สำหรับภาวะการดำเนินงานของกลุ่มผู้ผลิตจีนยังคงย่ำแย่ลงในเดือนต.ค. แม้ว่าเป็นอัตราการลดลงที่ช้าสุดในรอบ 4 เดือน ขณะที่ธุรกิจใหม่ลดลงเล็กน้อย โดยด้รับแรงหนุนจากคำสั่งซื้อสินค้าส่งออกล็อตใหม่ที่เพิ่มขึ้นอีกครั้ง